[Video] Polisievrou boer glo op foon terwyl mense wag | Maroela Media
Die Gautengse polisie het 'n ondersoek van stapel gestuur nadat 'n video aan die lig gekom het waar 'n polisiekonstabel glo persoonlike sake doen terwyl inwoners staan en wag om gehelp te word.
Die vrou wat vermoedelik die video geneem het, het dit Maandag op haar Facebook-blad gedeel. By haar plasing skryf sy in Engels: "Die vrou is besig om haar DStv-rekening uit te sorteer terwyl ek langer as 30 minute by die toonbank moes wag, net om aangesê te word om môre terug te kom."
In die 1:27 minuut lange video kan 'n mens sien hoe die polisiebeampte, glo 'n konstabel, rekeninge voor haar hou en in haar uniform met behulp van 'n staatstelefoon 'n skynbare probleem met haar MultiChoice-rekeninge uitsorteer. Dit eindig waar die beampte sê sy is nie gelukkig met geld wat afgetrek is nie.
Genl.maj. Nomburuza Napo, die waarnemende polisiekommissaris van Gauteng, het Woensdag gesê die polisiebestuur het "met kommer" kennis geneem van die video wat die ronde doen.
"Die video beeld uit dat 'n polisiebeampte voorkeur verleen aan persoonlike behoeftes bó dié van 'n lid van die publiek," het Napo gesê.
"Sulke optrede deur enige beampte van die polisie is onbetaamlik en kan nooit goedgepraat word nie. Die polisie se belangrikste prioriteit is om die publiek te dien en te beskerm."
Napo het met onmiddellike inwerkingstelling 'n interne ondersoek na die beampte se optrede ingestel.
dienslewering Gauteng Johannesburg SAPD video
Geloofwaardigheid voor kundigheid… Viva ANC, viva!
Ek ondervind dieselfde swak dies by Dstv en Telkom. Ek weet hoe gefrustreerd die dame moet wees.
Wat is daar om oor te bekommer? Dit is hoe dit gaan.
SAPS is deesdae niks anders as misdaad "data caprurers" nie. Hulle voorkom niks.
Ek moet egter noem dat Sandton polisie kantoor my nog elke keer flink gehelp het met my versekering eise se dokumentasie.
Willem van coller
Regtig Mnr J Venter……….. persoonlike sake moenie in werks tyd afgehandel word en diens nalatig wees nie…….
Dis platante moeswilligheid… dis nie snaaks nie, dit gebeur orals… Ek stem DSTV en Telkom net so…. gee net die verkeerde n bietjie mag… I have it, you want it….